Държавен вестник, бр. 97, 2023 г., стр. 13

БРОЙ  97	
Д Ъ Р Ж А В Е Н  В Е С Т Н И К 	
СТР.  13  
Водим от горното и на основание чл. 172, 
ал. 2 във връзка с чл. 196 от АПК, Върхов­
ният административен съд, състав на осмо 
отделение,
Р Е Ш И :
Отменя чл. 11 от Наредба № 2 от 19.03.2013 г. 
за регулиране цените на природния газ, приета 
от Комисията за енергийно и водно регули­
ране (изм., ДВ, бр. 94 от 2015 г., в сила от 
4.12.2015 г.).
Решението подлежи на касационно об­
жалване пред петчленен състав на ВАС в 
14-дневен срок от получаване на съобщението 
до страните.
Съдебното решение, ако не е обжалвано 
или протестирано в срок, или касационната 
жалба или протест са отхвърлени, подлежи на 
обнародване в „Държавен вестник“ и влиза в 
сила от деня на обнародването му.
Председател: 
Георги Чолаков
8202
РЕШЕНИЕ № 10839
от 9 ноември 2023 г.
по административно дело № 2647 от 2023 г.
Върховният административен съд на 
Република България – петчленен състав – 
I колегия, в съдебно заседание на осми юни 
две хиляди и двадесет и трета година в със­
тав: председател: Емилия Миткова, членове: 
Милена Златкова, Албена Радославова, Юли­
ян Киров, Камелия Стоянова, при секретар 
Григоринка Любенова и с участието на про­
курора Ася Петрова изслуша докладваното от 
съдията Юлиян Киров по административно 
дело № 2647/2023 г.
Производството е по чл. 208 и сл. от Ад­
министративнопроцесуалния кодекс (АПК).
Образувано е по касационна жалба на 
Комисията за енергийно и водно регулиране 
(КЕВР), подадена чрез упълномощен про­
цесуален представител старши юрисконсулт 
Рада Башлиева, срещу Решение № 577 от 
18.01.2023 г., постановено по административ­
но дело № 2484/2022 г. по описа на Върхов­
ния административен съд, осмо отделение, 
с което е отменен чл. 11 от Наредба № 2 
от 19.03.2013 г. за регулиране на цените на 
природния газ (изм., ДВ, бр. 94 от 2015 г., в 
сила от 4.12.2015 г.), приета от Комисията за 
енергийно и водно регулиране.
С касационната жалба са развити доводи 
за неправилност на съдебния акт поради на­
рушение на материалния закон, необоснова­
ност и допуснати съществени нарушения на 
съдопроизводствените правила – касационни 
основания чл. 209, т. 3 АПК. Претенцията 
е за отмяна на решението и постановяване 
на ново по съществото на спора, с което да 
се остави в сила разпоредбата на чл. 11 от 
Наредба № 2 от 19.03.2013 г. за регулиране на 
цените на природния газ (изм., ДВ, бр. 94 от 
2015 г., в сила от 4.12.2015 г.), като правилна и 
законосъобразна. Претендира присъждане на 
разноски за държавна такса и юрисконсултско 
възнаграждение.
Ответникът – Сдружение „Българска га­
зова асоциация“, в писмен отговор, чрез 
упълномощения процесуален представител 
адв. Александър Тунчев от САК, поддържа 
неоснователност на касационната жалба на 
КЕВР. Претендира разноски в касационното 
производство.
Ответникът – „Овергаз Мрежи“ – АД, не 
ангажира становище по касационната жалба. 
Участващият в производството прокурор 
от ВАП дава мотивирано заключение за не­
основателност на касационната жалба.
Върховният административен съд, петчле­
нен състав на първа колегия, намира каса­
ционната жалба за процесуално допустима.
Предмет на оспорване пред тричленния 
състав на ВАС е била разпоредбата на чл. 11 
от Наредба № 2 от 19.03.2013 г. за регулиране 
на цените на природния газ, приета от Коми­
сията за енергийно и водно регулиране (изм., 
ДВ, бр. 94 от 2015 г., в сила от 4.12.2015 г.), 
в действащата му редакция, съгласно който:
– Ал. 1. Признатите от комисията разходи 
на енергийните предприятия, произтичащи от 
наложени им задължения към обществото, 
се компенсират чрез цените, които заплащат 
всички клиенти, по недискриминационен и 
прозрачен начин.
– Ал. 2. Общият размер на признатите от 
комисията разходи, свързани със задължения 
към обществото, се включва в необходимите 
годишни приходи на преносното предприятие.
– Ал. 3. Разходите по ал. 2 се възстановяват 
като част от стойността на услугата от всички 
потребители на природен газ въз основа на 
тяхното измерено потребление и се определят 
като отделна компонента в утвърдената или 
определена съгласно методиката по чл. 2, т. 3 
цена за пренос през газопреносната мрежа.
– Ал. 4. Начинът за компенсиране на раз­
ходите, произтичащи от наложени задължения 
към обществото на съответните енергийни 
предприятия, и механизмът, по който тези 
разходи се възстановяват на енергийните 
предприятия, които са ги претърпели, се 
определят в приета от комисията методика.
С Решение № 8066 от 5.07.2021 г., постано­
вено по адм. дело № 6430/2017 г. на Върхов­
ния административен съд, тричленен състав 
на трето отделение, оспорената разпоредба е 
отменена, поради наличието на съществени 
нарушения на административнопроизводстве­
ните правила при издаването на оспорения акт, 
нарушение на чл. 28, ал. 1 и 2 във връзка с § 5 
от ПЗР на ЗНА. Това решение е отменено с 
Решение № 2232 от 9.03.2022 г., постановено по 
адм. дело № 10499/2021 г. на Върховния адми­